සූරියවැව ප්‍රදේශීය ලේකම්වරයාට ද කොරෝනා ආසාදනය වීම හේතුවෙන් එම කාර්යාලයේ සේවකයින් 48 දෙදෙනෙකු ස්වයං නිරෝධායනයට යොමු කර තිබෙනවා.එසේම, රජයේ වෛද්‍ය නිලධාරීන්ගේ සංගමයේ සාමාජික වෛද්‍ය අජන්ත රාජකරුණා ප්‍රකාශ කර සිටියේ අනුරාධපුර දිස්ත්‍රික්කයේ කොරෝනා ආසාදිතයින් 100කට වැඩි පිරිසක් ප්‍රතිකාර මධ්‍යස්ථාන වෙත යොමු කිරීමට නොහැකිව නිවෙස් තුළ සිටින බවයි.මේ අතර, රෝහල්වල ඉඩ පහසුකම් පුළුල් කිරීමේ වැඩපිළිවෙල යටතේ හිඟුරක්ගොඩ මූලික රෝහල අද සිට කොවිඩ් ප්‍රතිකාර මධ්‍යස්ථානයක් බවට පත් කෙරුණා.මේ අතර, නැගෙනහිර පළාතේ ආයුර්වේද රෝහල් 7ක් වහාම ක්‍රියාත්මක වන පරිදි කොරෝනා ප්‍රතිකාර මධ්‍යස්ථාන ලෙස පරිවර්තනය කරන ලෙසට පළාත් ආණ්ඩුකාර අනුරාධා යහම්පත් පළාත් ආයුර්වේද කොමසාරිස්වරියට නියෝග කර තිබෙනවා.